

VLADA REPUBLIKE HRVATSKE

Zagreb, 28. ožujka 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju Akcijskog plana za unaprjeđenje provedbe pravnih instrumenata OECD-a iz područja rada Odbora za kemikalije i biotehnologiju OECD-a |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 1. stavka 2. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2024. donijela

**O D L U K U**

**o donošenju Akcijskog plana za unaprjeđenje provedbe pravnih instrumenata OECD-a iz područja rada Odbora za kemikalije i biotehnologiju OECD-a**

**I.**

Donosi se Akcijski plan za unaprjeđenje provedbe pravnih instrumenata OECD-a iz područja rada Odbora za kemikalije i biotehnologiju OECD-a, u tekstu koji je dostavilo Ministarstvo zdravstva aktom, KLASA: 011-02/24-04/12, URBROJ: 534-07-1-1/4-24-07, od 12. ožujka 2024.

**II.**

Ministarstvo zdravstva određuje se nositeljem i glavnim koordinatorom provedbe aktivnosti u dijelu provedbe Akcijskog plana iz točke I. ove Odluke vezanom za pravne instrumente OECD/LEGAL/0441 i OECD/LEGAL/0232.

Ministarstvo gospodarstva i održivog razvoja određuje se nositeljem i glavnim koordinatorom provedbe aktivnosti u dijelu provedbe Akcijskog plana iz točke I. ove Odluke vezanom za pravne instrumente OECD/LEGAL/0440 i OECD/LEGAL/0230.

Ministarstvo poljoprivrede određuje se nositeljem i glavnim koordinatorom provedbe aktivnosti u dijelu provedbe Akcijskog plana iz točke I. ove Odluke vezanom za pravne instrumente OECD/LEGAL/0446.

**III.**

Zadužuju se tijela državne uprave iz točke II. ove Odluke i druga tijela određena u Akcijskom planu iz točke I. ove Odluke da u predviđenim rokovima provedu mjere i aktivnosti iz svoje nadležnosti.

**IV.**

Zadužuju se nositelji provedbenih aktivnosti Ministarstvo gospodarstva i održivog razvoja i Ministarstvo poljoprivrede da jednom godišnje izvješćuju Ministarstvo zdravstva o provedenim aktivnostima za proteklo razdoblje.

Zadužuje se Ministarstvo zdravstva da podnosi godišnje izvješće Vladi Republike Hrvatske o provedbi Akcijskog plana iz točke I. ove Odluke.

**V.**

Financijska sredstva koja su potrebna za podmirenje obveza koje proizlaze iz provedbe mjera iz Akcijskog plana iz točke I. ove Odluke osigurana su u državnom proračunu, u okviru razdjela nositelja provedbenih aktivnosti Ministarstva zdravstva, Ministarstva gospodarstva i održivog razvoja, Ministarstva poljoprivrede i Državnog inspektorata.

**VI.**

Zadužuje se Ministarstvo zdravstva da o ovoj Odluci izvijesti nadležna tijela, nositelje provedbe aktivnosti iz Akcijskog plana iz točke I. ove Odluke.

**VII.**

Zadužuje se Ministarstvo zdravstva da Akcijski plan iz točke I. ove Odluke objavi na svojim mrežnim stranicama.

**VIII.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb, \_\_\_\_\_\_\_\_\_\_2024.

PREDSJEDNIK

mr. sc. Andrej Plenković

**O B R A Z L O Ž E N J E**

Nakon provedene analize od strane OECD-a o usklađenosti zakonodavnog okvira i provedbe propisa iz područja sigurnog upravljanja kemikalijama u nadležnosti rada Odbora za kemikalije i biotehnologiju OECD-a, dana je preporuka od strane OECD-a o potrebi donošenja akcijskog plana s ciljem daljnjeg jačanja provedbe pravnih instrumenata OECD-a OECD/LEGAL/0230, OECD/LEGAL/0232, OECD/LEGAL/0440 i OECD/LEGAL0441, OECD/LEGAL/0446, jačanjem kapaciteta te unaprjeđenjem koordinacije u pojedinim područjima provedbe.

Ministarstvo zdravstva, kao koordinator provedbe aktivnosti iz područja rada Odbora za kemikalije i biotehnologiju, uz Ministarstvo gospodarstva i održivog razvoja te Ministarstva poljoprivrede izradili su Akcijski plan za implementaciju preporuka OECD-a za unaprjeđenje provedbe pravnih instrumenata OECD-a iz područja rada OECD Odbora za kemikalije i biotehnologiju.

Ovom odlukom donosi se Akcijski plan za unaprjeđenje provedbe pravnih instrumenata OECD-a iz područja rada Odbora za kemikalije i biotehnologiju OECD-a (u daljnjem tekstu: Akcijski plan).

Zadužuju se nadležna tijela državne uprave i druga nadležna tijela da u predviđenim rokovima provedu mjere i aktivnosti iz svoje nadležnosti. Također, zadužuju se Ministarstvo gospodarstva i održivog razvoja i Ministarstvo poljoprivrede da jednom godišnje izvješćuju Ministarstvo zdravstva o provedenim aktivnostima za proteklo razdoblje te Ministarstvo zdravstva da podnosi godišnje izvješće Vladi Republike Hrvatske o provedbi Akcijskog plana.

Financijska sredstva koja su potrebna za podmirenje obveza koje proizlaze iz provedbe mjera iz Akcijskog plana osigurana su u državnom proračunu, u okviru razdjela nositelja provedbenih aktivnosti Ministarstva zdravstva, Ministarstva gospodarstva i održivog razvoja, Ministarstva poljoprivrede te Državnog inspektorata.

Stoga se predlaže Vladi Republike Hrvatske donošenje Odluke o donošenju Akcijskog plana za implementaciju preporuka OECD-a za unaprjeđenje provedbe pravnih instrumenata OECD-a iz područja rada OECD Odbora za kemikalije i biotehnologiju.